Donnie Darko
"Donnie Darko" on 2001. aasta USA psühholoogiline põnevusfilm. Filmi stsenaariumi kirjutas ja lavastas Richard Kelly. Filmi peaosades mängivad Jake Gyllenhaal, Drew Barrymore, Patrick Swayze, Maggie Gyllenhaal, Noah Wyle, Jena Malone ja Mary McDonnell. Film räägib peaosalise Donnie Darko nägemustest maailma lõpu kohta ning tema teekonnast nende tähtsuse mõistmisel. Vaatamata külmale vastuvõtule vahetult pärast ilmumist sai "Donnie Darko" hiljem kultusfilmiks.